Explozii în centrul Kievului. Capitala Ucrainei este atacată cu rachete hipersonice de Rusia. VIDEO
Mai multe explozii au fost auzite luni dimineaţă în centrul Kievului, la scurt timp după o alertă aeriană ce anunţa rachete ruse în direcţia capitalei ucrainene, transmit AFP şi Reuters.
UPDATE Capitala Ucrainei a fost lovită de Rusia cu rachete balistice. Două clădiri înainte au fost avariate, iar patru persoane au fost rănite, potrivit autoritășilor locale, citate de Ukrainska Pravda.
"În jurul orei 10:30, inamicul a atacat Kievul cu două rachete balistice din Crimeea ocupată temporar. Țintele distruse, tipul stabilit", a transmis Comandantul Forțelor Aeriene, General-locotenent Mykola Oleschuk.
---
Cel puţin cinci explozii au fost auzite în jurul orei 10:30 (08:30 GMT) după alerta aeriană ce indica ''rachete către Kiev''.
''Explozii în capitală. Urgent spre adăpost!'', a scris primarul Kievului, Vitali Kliciko, pe aplicaţia Telegram.
Video shows children in Kyiv running to bomb shelter to the sound of explosions pic.twitter.com/Z1ov5WnGKb
— NEXTA (@nexta_tv) March 25, 2024
''Potrivit informaţiilor preliminare, în urma unui atac cu rachete asupra Kievului, s-au înregistrat pagube în districtul Pecerski. Un imobil rezidenţial a fost avariat'', a afirmat şeful administraţiei militare din Kiev, Serhii Popko.
Ambasadoarea SUA la Kiev spune că Rusia atacă din nou Ucraina cu rachete hipersonice.
"Explozii puternice în Kiev. În ultimele 5 zile, Rusia a lansat sute de rachete şi drone împotriva unei ţări suverane. Ucraina are nevoie de ajutorul nostru acum. Nu mai este niciun minut de pierdut", spune diplomatul într-o postare pe X.
Again this morning Russia is attacking Ukraine with hypersonic missiles. Loud explosions in Kyiv.
Over the last 5 days, Russia has launched hundreds of missiles and drones against a sovereign country.
Ukraine needs our assistance now. There is not a moment to lose.
— Ambassador Bridget A. Brink (@USAmbKyiv) March 25, 2024
Potrivit unui corespondent Reuters, coloane de fum puteau fi văzute ridicându-se în estul capitalei ucrainene.
O clădire cu trei etaje din cartierul Pecerski a fost avariată şi cel puţin o persoană este rănită.
Potrivit primarului Vitali Kliciko, clădirea este nerezidenţială şi a fost avariată de căderea resturilor de rachetă. Serviciile de urgenţă lucrează la faţa locului.
"Până în prezent, a fost identificată o victimă, iar medicii au acordat asistenţă la faţa locului", a adăugat el.
De asemenea, rapoarte preliminare indică resturi de rachetă căzute în districtele Solomianski şi Dniprovski, în timp ce în districtul Holosiivski, fragmente de rachete au fost găsite într-o centură forestieră.
Part of the missile hit a private house in Osokorki in Kyiv - local media pic.twitter.com/FSgpw94Gga
— NEXTA (@nexta_tv) March 25, 2024
În ultimele zile bombardamentele ruseşti au vizat mai ales infrastructura energetică ucraineană, sute de mii de persoane rămânând fără energie electrică.
Sursa: Agerpres/News.ro
Etichete:
Dată publicare:
25-03-2024 11:30